मामले की जानकारी देते हुए बिहार के अपर पुलिस महानिदेशक संजीव कुमार सिंघल ने बताया कि हरियाणा पुलिस के द्वारा हनीप्रीत की गिरफ्तारी को लेकर बिहार पुलिस से संपर्क साधा गया है और नेपाल बॉर्डर से सटे इन सभी 7 जिलों को अलर्ट कर दिया गया है जो नेपाल की अंतर्राष्ट्रीय सीमा से लगे हुए हैं। उन सभी जगह वाहनों की सघन तलाशी की जा रही है। इन जिलों के प्रमुख होटलों में पुलिस की टीम घूम-घूमकर हनीप्रीत की तस्वीर दिखाते हुए उसके संबंध में जानकारियां एकत्रित कर रहे हैं।